stanford-oval/wikipedia huggingface dataset:
Petäjäveden baptistiseurakunta
Historia

Multian baptistiseurakunta oli ensimmäinen Keski-Suomessa säännöllisesti kokoontuva baptistiseurakunta. Perustamiskokouksessa seurakuntaan liittyi 28 jäsentä, mutta parissa vuodessa lukumäärä kaksinkertaistui. Seurakunnan ensimmäisenä johtajana toimi kelloseppä Walfred Karala. Multian aikana seurakunta kokoontui Karalan talon isossa tuvassa.
Petäjävedellä baptismi sai jalansijaa jo 1907, kun Aleksius Hiljanen ja Anton Mustonen vierailivat paikkakunnalla kokousmatkoilla. 1910-luvulla Multian seurakunnan painopiste siirtyi Petäjävedelle. Vuonna 1927 Karala muutti Petäjäveden kirkonkylään ja hänen kodistaan tuli baptistityön tukikohta.
Huhtikuussa 1927 Petäjävedellä syntyi herätys erityisesti nuorison parissa. Tässä herätyksessä tuli uskoon muun muassa Ilmari Toivola. Muutaman vuoden kuluttua Karala ja Toivola pitivät yhdessä kokouksia Keski-Suomen alueella.
Petäjäveden baptistiseurakunta perustettiin 29. heinäkuuta 1928 ja sen johtajaksi valittiin Walfred Karala ja vanhimmistoon Aleksius Hiljanen, K. Heino, N. Nieminen ja M. Lehtonen. Herätys jatkui paikkakunnalla ja seuraavana vuonna siellä kastettiin 16 uskoon tullutta. Kesällä 1929 Multian baptistiseurakunta sulautettiin, minkä jälkeen sen virallinen nimi oli Multian–Petäjäveden baptistiseurakunta.
Toimitilat

Petäjäveden baptistiseurakunnan nykyinen toimitalo on valmistunut vuonna 1985.
Pierre Jouvet

| Pierre Jouvet |
| --- | --- |

Euroopan parlamentin jäsen
 16.7.2024–  
Ryhmä:  S&D-ryhmä
Henkilötiedot
Syntynyt: 6. lokakuuta 1986 (ikä 38) Valence, Ranska
Kansalaisuus:  ranskalainen
Tiedot
Puolue:  Sosialistinen puolue
Aiheesta muualla
pierrejouvet.fr
Pierre Jouvet (s. 6. lokakuuta 1986 Valence, Ranska) on ranskalainen poliitikko. Jouvet edustaa sosialistista puoluetta. Jouvet on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Pierre Jouvet Wikimedia Commonsissa
Pierre Jouvet Euroopan parlamentin jäsenet. Euroopan parlamentti.
Pierre Jean François Turpin

| Pierre Jean François Turpin |
| --- | --- |
 Vuonna 1841 tehty veistos Turpinista Viren museossa Ranskassa
Henkilötiedot
Syntynyt: 1775
Kuollut: 1840 (64–65 vuotta)
Ammatti:  kasvitieteilijä, taiteilija
Pierre Jean François Turpin (1775–1840) oli ranskalainen kasvitieteilijä ja kuvittaja. Vaikka Turpin ei noussut samankaltaiseen maineeseen ja kuuluisuuteen kuin hänen aikalaisensa Pierre-Joseph Redouté, häntä pidetään kuitenkin yhtenä aikansa parhaimmista kasveja kuvanneista taiteilijoista.
Turpin oli pitkälti itse oppinut niin kasvitieteessä kuin taiteessakin. 1790-luvun alussa hän meni armeijaan ja palveli Haitilla, missä hän tapasi Pierre Antoine Poiteaun vuonna 1794. Yhdessä he keräsivät yli 1 200 kasvinäytettä ja kokosivat Haitin kasvistosta kirjan, jonka he julkaisivat vuonna 1808. Sittemmin Turpin työskenteli yhdessä useiden kasvitieteilijöiden kanssa. Hän teki satoja käsin väritettyjä kuvatauluja eri teoksiin, muun muassa vuonna 1808 julkaistuun Alexander von Humboldtin kasvien ensyklopediaan ja vuonna 1835 julkaistuun Louis Duhamel du Monceaun hedelmäpuututkielman uuteen versioon.
Aiheesta muualla

Kuvia tai muita tiedostoja aiheesta Pierre Jean François Turpin Wikimedia Commonsissa
JSTOR Global Plants: Turpin, Pierre Jean François (englanniksi)
Point Pleasant

Point Pleasant voi tarkoittaa seuraavia:
Point Pleasant, kaupunki Länsi-Virginiassa, Yhdysvalloissa
Point Pleasant, kunta New Jerseyssä, Yhdysvalloissa
Point Pleasant Missourissa, Yhdysvalloissa
Point Pleasant, kylä Ohiossa, Yhdysvalloissa
Point Pleasant, kylä Pennsylvaniassa, Yhdysvalloissa
Point Pleasant Park, puistoalue Halifaxissa, Kanadassa
Pahan tytär (engl. Point Pleasant), yhdysvaltalainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Point Pleasant”, voi hakea sivunnimihaulla, laajalla sivunnimihaulla tai tekstihaulla.
Pressure Points

Pressure Points voi tarkoittaa:
Pressure Points, suomalainen progressiivista metallia esittävä yhtye.
Pressure Points: Live in Concert, Camelin albumi vuodelta 1984.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pressure Points”, voi hakea sivunnimihaulla, laajalla sivunnimihaulla tai tekstihaulla.
Philippe Haïm

Philippe Haïm
Philippe Haïm (s. 2. syyskuuta 1967) on ranskalainen elokuvaohjaaja ja elokuvamusiikin säveltäjä. Hänen tunnetuimpia töitään on Daltonin veljekset (ohjaus, 2004).
Aiheesta muualla

Philippe Haïm Internet Movie Databasessa. (englanniksi)
Pompu

| Pompu (Pòmpu) |
| --- | --- |
 Sijainti Oristanon maakunnassa
 Pompu
 Koordinaatit: 39.724°0′0″N, 8.796°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  5,32 km²
Korkeus:  147 m
Väkiluku:  257
Aikavyöhyke:  UTC+1
 – Kesäaika:  UTC+2
Postinumero:  09095
Suuntanumero(t):    0783
Rekisterikilpi:  OR
 
 http://www.comune.pompu.or.it 
Infobox OKVirheellinen NIMI-arvo: 
Pompu (sardiksi Pòmpu) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 257 asukasta (vuonna 2016) ja sen pinta-ala on 5,32 neliökilometriä. Se sijaitsee 147 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Pompu Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Pop Idol

Pop Idolin tuomarit ohjelmassa.
Pop Idol on brittiläinen ITV-televisiokanavan esittämä kykyjenetsintäohjelma, jossa haettiin uusia nuoria laulajia. Samaan formaattiin perustuvia ohjelmia on sittemmin tuotettu ympäri maailmaa, esimerkiksi American Idol Yhdysvalloissa, Deutschland sucht den SuperStar Saksassa, Australian Idol Australiassa ja Idols Suomessa.
Pop Idol ei ollut ensimmäinen television kykyjenetsintäohjelma, sillä vuosina 1996-1997 näytettiin kaksi kautta brittiläistä sarjaa The Big Big Talent Show. Pop Idolin loi musiikkivaikuttaja Simon Fuller yhdistämällä perinteiseen kykyjenetsintäkilpailuun tositelevisioelementtejä. Pop Idol -ohjelma käytti television interaktiivisuutta vahvasti hyödyksi käyttämällä muun muassa puhelinäänestystä voittajien valinnassa. Ensimmäisen tuotantokauden finaali helmikuussa 2002 keräsi enemmän puhelinääniä kuin mikään brittiläinen yhden illan äänestysohjelma koskaan. Ohjelmaa tehtiin kaksi tuotantokautta: ensimmäisen kauden 2001–2002 voittaja oli Will Young (myös toiseksi tullut Gareth Gates on menestynyt kansainvälisesti), toisen kauden 2002–2003 Michelle McManus. Sittemmin Pop Idolin on korvannut toinen kykyjenetsintäohjelma, The X Factor.
Pop Idolissa kilpailijoita arvosteli nelihenkinen tuomaristo (Pete Waterman, Simon Cowell, Nicki Chapman ja Neil ”Dr” Fox), joka karsi hakijoiden joukosta finalistit, joista katsojat äänestivät voittajan. Lahjakkaiden osallistujien lisäksi huonoimmat laulajat saivat usein lähetysaikaa ja he vastaanottivat usein kitkerää ja suoraa kritiikkiä tuomareilta (erityisesti Simon Cowellilta, jonka suorapuheinen kritiikki teki hänestä kuuluisan myös American Idolissa).
Poikajoki (Muhos)

| Poikajoki (Muhos) |
| --- | --- |
 Poikajokea Isterinkosken yläpuoliselta sillalta
Alkulähde:  Murtosuo, Utajärvi
Laskupaikka:  Muhosjoki, Muhos
Maat:  Suomi
Pituus:  22 km
Poikajoki on yli 20 kilometriä pitkä joki Pohjois-Pohjanmaalla. Se alkaa Utajärven Kormunkylästä itään olevilta soilta ja laskee Murronkylän kautta Muhosjokeen Hepoharjun kohdalla Muhosperällä Muhoksella.
Jokimaisema

Poikajoen rotkomainen laakso kuuluu valtakunnalliseen lehtojen suojeluohjelmaan. Sen kasvillisuus on poikkeuksellisen rehevää edullisen pienilmaston, ravinteiden runsauden ja kosteusolosuhteiden takia. Siellä kasvaa mm. lettorikkoa. Poikajoen eroosiolaaksot kuuluvat myös valtakunnalliseen harjujen suojeluohjelmaan.
Isterinkoski

Poikajoen tunnetuin nähtävyys on Isterinkoski, jossa joki putoaa jyrkästi niin sanotun  Muhosmuodostuman itälaidalla. Hautavajoama syntyi 1 300 miljoonaa vuotta sitten, kun peruskallio vajosi. Peruskalliota onkin näkyvissä juuri Isterinkosken kohdalla. Paikalla olevan opastetaulun mukaan Isteri-sanan alkuperä ei ole tiedossa, mutta akateemikko Martti Haavio arveli sen liittyvän katolisella ajalla tunnetun pyhän Gregoriuksen eli Pyhän Yrjön legendaan. Kirjoitusmuodot St. Gorgi tai St. Georgio olisivat ehkä muuntuneet muotoihin Istori tai Isteri, jotka tunnetaan kansanrunoudesta.
Joen ylittää vuotta 1960 rakennettu silta vajaa kilometri Isterinkoskesta ylävirtaan. Kosken kohdalla on lisäksi polkusilta samalla paikalla, jossa on ollut aiemmin silta Muhoksen Hirsijärven kylään ja mylly, jonka kevättulva rikkoi vuonna 1922.
Kuvia Isterinkoskelta

Polkusilta ja kosken yläosaa
Köngäs sillalta alavirtaan
Putous kosken alemmassa osassa
Jokikanjonia alavirtaan ‎
Aiheesta muualla

Ympäristö.fi[vanhentunut linkki] (Viitattu 1.5.2009)
Poikakuoro

Wieniläinen poikakuoro Wiener Sängerknaben (2003).
Koulukuoro (1488).
Poikakuoro on yksi vanhimmista kuoromuodoista, jota jo Bach ja Mozart käyttivät.  Poikakuorot ovat hyvinkin yleisiä Manner-Euroopassa ja Britanniassa. Suomessa on huomattavasti vähemmän poikakuoroja, vain parisenkymmentä. Vuoden 2002 Nuorten Kuoroliiton (NuKl)  juhlajulkaisussa on mainittu kyseisenlaisia kuoroja vain 11: Cantores Minores, Chorus Chatedralis Iuniorum, Joensuun Poikakuoro, Kuopion Poikakuoro, Meri-Lapin Poikakuoro, Oulun NMKY:n poikakuoro Ynnin Pojat, Poikakuoro Pirkanpojat, Porin Poikakuoro, Rauman Poikakuoro, Suomalainen Poikakuoro ja Vetelin Poikakuoro.
Historiaa

Kuten jo edellä mainittiin, poikakuoro on vanha kuoromuoto. Poikakuoro on periaatteessa yhtä vanha kuin koululaitos. ”Ennen vanhaan” koulut olivat pelkästään pojille, ja heidän piti laulaa jumalanpalveluksissa. Kaikkien oli pakko laulaa, niidenkin joiden ääni ei ollut sieltä parhaasta päästä. Tuon aikakauden (1500- ja 1600-luku) kuoro-ohjelmistoon kuului 1–3-äänisiä koululauluja ja hengellistä ohjelmistoa, hyvänä esimerkkinä on suomalainen Piae Cantiones -laulukokoelma, joka on ainoa laatuaan Pohjoismaissa. Kuorot saattoivat tehdä lomillakin konserttikiertueita, jotka olivat taloudellisesti kannattavia.
Nykyään

Manner-Euroopassa kuorot saattavat hyvinkin olla parisataavuotiaita ja voidaan puhua kuorolaulajasuvuista. Siellä on myös erillisiä sisäoppilaitoksia kuoropojille. He opiskelevat, asuvat ja harjoittelevat koulussa ohjelmistoa lähes vuoden ympäri. Suomen poikakuoroperinne alkaa juuri noin 1500- ja 1600-luvuilta. Jossain vaiheessa innostus hiipui, mutta saatiin elvytettyä uudelleen.
Vanhin edelleen toimiva poikakuoro Regensburger Domspatzen on yli tuhatvuotias eli perustettu vuonna 975.
Suomen vanhin poikakuoro on Cantores Minores, pääkaupunkiseudulla toimiva ja koko maan suurin poikakuoro. Se on perustettu vuonna 1952.
Kokoonpanot

Poikakuoroja esiintyy hyvinkin erilaisissa kokoonpanoissa. Yleisimpiä ovat SA (sopraano-altto) ja SATB (sopraano-altto-tenori-basso), mutta löytyy myös samaa äänialaa useammassa stemmassa mm. SAA, SSAA, SAB, SSAATTBB ja niin poispäin. Pojat aloittavat kuoron 7–9-vuotiaina useimmiten poikasopraanona mutta joskus myös alttona. Poikaääniä lauletaan äänenmurrokseen asti ja jos kuoro käsittää myös miesäänet, siirrytään tenoriksi ja bassoksi. Muissa tapauksissa joutuu jättämään kuoron tai jatkaamaan laulamista falsettirekisterissä. Äänenmurroksessa on hankala laulaa, ääntä on vaikea hallita ja joskus väistämättä ääni hyppää modaalista falsettiin tuottaen eräänlaisen kiekaisun, joka voi olla nolostuttavaa yleisön edessä.
Aiheesta muualla

Kuvia tai muita tiedostoja aiheesta Poikakuoro Wikimedia Commonsissa
Poing poing poing (kappale)

| ”Poing poing poing” Irwin Goodman |
| --- | --- | --- |

Singlen tiedot
 Albumilta: Poing poing poing
 Julkaistu: 1971
 Formaatti: 7" single
 Tyylilaji: purukumipop
 Levy-yhtiö: Finnlevy
Irwin Goodmanin muut singlet
| ”Lievestuoreen Liisa” 1971 | ”Poing poing poing” 1971 | ”Meidän lavstoori” 1971 |
Poing poing poing on Irwin Goodmanin kappale. Kappale ilmestyi samannimisellä albumilla vuonna 1971. Goodman voitti ”Poing poing poingilla” vuoden 1971 Syksyn sävel -kilpailun. Goodman sävelsi kappaleen, ja sanoituksesta vastasi Vexi Salmi.
Kappale perustuu purukumipop-komppiin. Sanoituksessa käytettiin tarkoituksella kielikuvia, jotka erosivat muiden käyttämistä.
Englanninkielisen version ”Boing Boing Boing” levytti 1972 Suomessa tuolloin työskennellyt yhdysvaltalainen muusikko ja levytuottaja Warren Schatz. Siinä käytettiin samaa Markku Johanssonin yhtyeen taustaa kuin alkuperäisessäkin, ja englanninkielisen sanoituksen teki Schatz. Singlen b-puolen ”Tomorrow on My Own” on Schatzin versio Irwinin kappaleesta ”Kulta ei syytä huoleen”.
Pulaskin piirikunta (Virginia)

Pulaskin piirikunta (engl. Pulaski County) on Yhdysvaltojen Virginian osavaltiossa sijaitseva piirikunta. Sen väkiluku oli 34 027 vuonna 2019. Piirikunnan hallintokeskus on Pulaskin kunta. Piirikunta perustettiin vuonna 1839.
Aiheesta muualla

Kuvia tai muita tiedostoja aiheesta Pulaskin piirikunta (Virginia) Wikimedia Commonsissa
Pop (täsmennyssivu)

Wikisanakirjassa on tähän liittyvä sananselitys: .
Pop tai POP voi tarkoittaa seuraavia asioita:
popmusiikki, populaarimusiikin tyylilaji
POP Pankki, entiseltä nimeltään Paikallisosuuspankki
pop-taide, populaarikulttuurista ammentanut taidemuoto
POP, suomalainen levyjenkeräilijöille suunnattu aikakauslehti
Pop, U2-yhtyeen albumi
Pop, Topi Sorsakosken ja Agentsin albumi
Pop, kaupunki Uzbekistanissa
Perustuslaillinen oikeistopuolue, vuosina 1973–1992 toiminut suomalainen puolue
POP-yhdiste (Persistent Organic Pollutant), ryhmä haitallisia ympäristömyrkkyjä
POP3 (Post Office Protocol), sähköpostin hakemiseen tarkoitettu protokolla.
henkilöitä:
Edina Pop (oik. Marika Késmárky, s. 1941), unkarilaissyntyinen laulaja
Iggy Pop (oik. James Newell, s. 1947), yhdysvaltalainen rocklaulaja
Jimmy Pop (oik. James Moyer Franks, s. 1972), yhdysvaltalainen muusikko
Outi Popp (oik. Outi Ahola, s. 1957), suomalainen toimittaja
Simona Pop (s. 1988), romanialainen kalpamiekkailija ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pop”, voi hakea sivunnimihaulla, laajalla sivunnimihaulla tai tekstihaulla.
Psycho House

Psycho III: Psycho House on suomentamaton Robert Blochin romaani vuodelta 1990. Se on jatkoa kirjoille Psyko ja Psyko II. Elokuva Psyko III ei kuitenkaan pohjaudu tähän kirjaan. Kuitenkin TV-sarja Bates Motel saattaa olla inspiroitu tästä kirjasta.
Psychikó

| Psychikó Ψυχικό |
| --- | --- |
 Psychikón kaupunkia.
 Kunnallisyksikön sijainti
 Psychikó
 Koordinaatit: 38°00′44″N, 23°46′20″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Kunta:  Filothéi-Psychikó
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  461101
Väkiluku (2011):  9 529
Aikavyöhyke:  UTC+2
 – Kesäaika:  UTC+3
Postinumero:  115 xx, 154 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Psychikó (kreik. Ψυχικό; kath.kreik. Ψυχικόν, Psychikón) on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Ψυχικού, Dimotikí Enótita Psychikoú) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 9 529 (vuonna 2011). Psychikó on Filothéi-Psychikón kunnan kuntakeskus.
Psychikón kaupunkia.
Psychikó sijaitsee noin viisi kilometriä Ateenan keskustasta koilliseen ja se on Ateenan esikaupunkialuetta. Psychikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filothéi-Psychikón kunnaksi yhdessä Filothéin ja Néo Psychikón kanssa, jolloin se muuttui uuden kunnan kunnallisyksiköksi.
Platform Racing 2

Platform Racing 2 (PR2) on Jiggminin (Jacob Grahn) kehittämä selainpeli, jossa tavoite on juosta nopeiten maaliin kaksiulotteisessa tasohyppely-ympäristössä. Peli on Platform Racingin jatko-osa. Peli muistuttaa hyvin paljon Nintendon Mario-pelejä.
Pelin aloittaminen

Pelin alussa luodaan käyttäjä, jonka nimen pelaaja saa itse päättää. Vaihtoehtoisesti hän voi pelata vierailija-nimikkeellä, joka koostuu sanasta "Guest" ja jostakin numerosarjasta (esim. Guest5845).
Sen jälkeen aloittelijan tulee suorittaa suorittaa aloitustaso (Newbieland 2, Chromium, Newby Train, tai first frontier), jossa hän oppii pelin alkeet. Tason läpäistyään pelaajan käyttäjä nousee tasolle 1, ja hän saa pelattavakseen toisen tason, joka on sijoitettu aloitustason oikealle puolelle. Jokaiseen kenttään tarvitaan tietty taso (rank).
Muuta tietoa pelistä

Pelin alkuperäisiä "Campaign" (kampanja) -tasoja on yhdeksän, mutta Jiggmin on alkanut tehdä uusia Campaigneja, joissa on erilaiset tasot. Yhdessä radassa voi samanaikaisesti kilpailla neljä pelaajaa. Käyttäjät voivat myös luoda omia ratojaan ja jakaa ne toistensa kanssa. Pelaajat voivat myös arvostella toistensa ratoja, ja parhaat arvostelut saaneet radat pääsevät yhdeksänsivuiselle top-listalle.
Kisoja voittamalla saa kokemuspisteitä, joilla kasvatetaan omaa tasoa ja siten avataan uusia tasoja. Joissain tapauksissa tasoista voi saada erilaisia ruumiinosia tai hattuja. Kaikilla hatuilla on jokin hyödyllinen ominaisuus.
Pelissä voi tehdä erilaisia temppuja käyttämällä "glitchejä" eli ohjelmointivirheitä. Näitä virheitä ovat hyödyntäneet monet ratojen tekijät. On olemassa myös "Dont Move" tasoja, ja niissä on yleensä paljon näitä glitchejä.
Pelissä on 13 hattua joiden nimet ovat:
Kongregate hat
Exp hat
Propeller hat
Crown hat
Santa hat
Cowboy hat
Party hat
Top hat
Jumpstart hat
Moon hat
Thief hat
Jigg hat
Artifact hat
Eri hatut tekevät eri asioita, esim. Santa hat jäädyttää palikoita (mutta ei maalipalikkaa (finish block) tai jääpalikkaa (ice block). Kongregate hat kertoo kokemuspisteet 1.25:dellä, Exp hat kertoo taas ne kahdella. Propeller hatilla voi mennä alaspäin hitaammin kun painaa ylös pudotessaan. Crown hatin kanssa miinat, laserase (laser gun) tai miekka (sword) ei vaikuta racessa, mutta deathmatchissa kyllä, kun taas salama (Lightning) vaikuttaa molemmissa. Party hatin kanssa salama ei vaikuta, joten jos joku jolla on Crown hat ja hän ryöstää pelissä Party hatin, häntä ei pysty pysäyttämään racessa! Cowboy hatilla voi lentää. Top hatilla voi mennä katoavien palikoitten (vanish bock) läpi. Jumpstart lähtee pelissä kolme sekuntia aikaisemmin ja jos joku toinen saa sen, niin samalla nykyinen esine korvataan speed burstilla, mutta se kestää tavallista lyhyemmän aikaa. Thief Hatin ominaisuus on taas se, että kun se varastetaan, varastaja ei saa thief hattia, vaan jonkun toisen hatun (jopa crown hatin!), ja se toisen hattu korvataan Thief Hatilla.
Aiheesta muualla

Platform Racing 2 (Kongregate) Pelin alkuperäinen julkaisusivu (englanniksi)
Jiggmin's Village Tekijän sivusto
Portugalin Kultarannikko

Portugalin Kultarannikko oli Portugalin siirtomaa Länsi-Afrikan Kultarannikolla (nykyisen Ghanan alueella) Guineanlahdella. Siirtomaa oli olemassa vuosien 1482 ja 1642 välillä.
Platform Racing 3

Platform Racing 3 (PR3) on Jiggminin (Jacob Grahn) tekemä peli. Pelissä on parempi grafiikka kuin vanhemmassa Platform Racing 2 -pelissä, lisää tavaroita, pukuja ja lisäksi Block Editor!, jolla voi tehdä oman "alustan" minkä päällä voi seisoa.[lähde? ]
Uutta > Uudet pelimuodot

Uusia pelimuotoja ovat:[lähde? ]
Deathmatch (sota)
Race (normaali kisa) (vanha)
Coin fiend (kolikkojahti)
Hat attack (hatun keräys kilpailu)
Uutta > Uudet tavarat

PR3:n uusia tavaroita ovat:[lähde? ]
Sinko (voit lennättää vihollisen kauas pois tai rikkoa seinän)
Block (voit laittaa alustan mihin haluat!)
Kilpi (Torjuu pommit ja iskut)
Siivet (Voit lentää)
Musta aukko (Kaikki lähelle tulevat vastustajat jäävät mustaan aukkoon jumiksi hetkeksi)
Uutta > Uudet block-tyylit

Pelin uusia block tyylejä:[lähde? ]
Teleport (Teleporttaa)
Inactive (Menee läpi)
Impervous (Tuhoutumaton)
Change (Muuttuu)
Pierre Jean Georges Cabanis

| Pierre Jean Georges Cabanis |
| --- | --- |

Henkilötiedot
Syntynyt: 5. kesäkuuta 1757 Cosnac, Corrèze, Ranska
Kuollut: 5. toukokuuta 1808 (50 vuotta) Meulan, Ranska
Koulutus ja ura
Tutkimusalue:  Filosofia
   
Pierre Jean Georges Cabanis (5. kesäkuuta 1757 Cosnac, Corrèze, Ranska – 5. toukokuuta 1808 Meulan, Ranska) oli ranskalainen lääkäri ja filosofi. Hän oli psykofysiologian tieteenalan perustajia.